**LAZDIJŲ RAJONO SAVIVALDYBĖS TARYBA**

# SPRENDIMAS

**DĖL FINANSINIO TURTO INVESTAVIMO IR PERDAVIMO**

**VŠĮ LAZDIJŲ KULTŪROS CENTRUI**

2019 m. lapkričio 27 d. Nr. 34-199

Lazdijai

Vadovaudamasi Lietuvos Respublikos vietos savivaldos įstatymo 16 straipsnio 2 dalies 26 punktu ir 48 straipsnio 2 dalimi, Lietuvos Respublikos valstybės ir savivaldybių turto valdymo, naudojimo ir disponavimo juo įstatymo 22 straipsnio 1 dalies 2 punktu ir 2 dalies 5, 6 ir 7 punktais, Lietuvos Respublikos viešųjų įstaigų įstatymo 10 straipsnio 1 dalies 16 punktu, 8 dalimi, 13 straipsnio 2 ir 3 dalimis, Sprendimo investuoti valstybės ir savivaldybių turtą priėmimo tvarkos aprašo, patvirtinto Lietuvos Respublikos Vyriausybės 2007 m. liepos 4 d. nutarimu Nr. 758 „Dėl Sprendimo investuoti valstybės ir savivaldybių turtą priėmimo tvarkos aprašo patvirtinimo“, 7 punktu, Atstovavimo Lazdijų rajono savivaldybei viešosiose įstaigose taisyklių, patvirtintų Lazdijų rajono savivaldybės tarybos 2013 m. lapkričio 26 d. sprendimu Nr. [5TS-911](http://www.infolex.lt/lazdijai/Default.aspx?Id=3&DocId=29799) „Dėl Atstovavimo Lazdijų rajono savivaldybei viešosiose įstaigose taisyklių patvirtinimo“, 5 ir 6 punktais, atsižvelgdama į Lazdijų rajono savivaldybės administracijos direktoriaus 2019-11-19 pasiūlymą Nr. 1-3100 „Dėl Lazdijų rajono savivaldybės finansinio turto investavimo“, viešosios įstaigos Lazdijų kultūros centro 2019-11-11 raštą Nr. LKCS1-153 „Dėl VšĮ Lazdijų kultūros centro įstatinio kapitalo“ ir viešosios įstaigos Lazdijų kultūros centro 2019-11-13 raštą Nr. LKCS1-156, Lazdijų rajono savivaldybės taryba nusprendžia:

1. Patvirtinti investuojamo ir perduodamo Lazdijų rajono savivaldybės finansinio turto, kaip turtinio įnašo, viešajai įstaigai Lazdijų kultūros centrui ekonominį ir socialinį pagrindimą pagal 1 priedą.

2. Investuoti ir perduoti viešajai įstaigai Lazdijų kultūros centrui, kaip Lazdijų rajono savivaldybės turtinį įnašą, didinant šios įstaigos dalininkų kapitalą, šį Lazdijų rajono savivaldybės finansinį turtą (pinigus) – 5400,00 Eur (penkis tūkstančius keturis šimtus eurų) ilgalaikiam materialiajam turtui įsigyti.

3. Padidinti viešosios įstaigos Lazdijų kultūros centro dalininkų kapitalą investuojamo ir perduodamo įstaigai finansinio turto verte – 5400,00 Eur (nuo 1 511 401,65 Eur iki 1 516 801,65 Eur).

4. Įpareigoti:

4.1. viešąją įstaigą Lazdijų kultūros centrą, padidinus įstaigos dalininkų kapitalą, apie tai raštu informuoti Lazdijų rajono savivaldybės administracijos Centralizuotos buhalterinės apskaitos ir Biudžeto, finansų ir turto valdymo skyrius;

4.2. Lazdijų rajono savivaldybės administracijos Centralizuotos buhalterinės apskaitos skyrių apskaityti Lazdijų rajono savivaldybės, kaip viešosios įstaigos Lazdijų kultūros centro savininkės, šio sprendimo 2 punkte nurodytą turtinį įnašą.

5. Nustatyti, kad šis sprendimas gali būti skundžiamas Lietuvos Respublikos administracinių bylų teisenos įstatymo nustatyta tvarka ir terminais.

Savivaldybės merė Ausma Miškinienė

Jolita Galvanauskienė , tel. (8 318) 66 112

Lazdijų rajono savivaldybės tarybos

2019 m. lapkričio d. sprendimo Nr.

priedas Nr. 1

**INVESTUOJAMO IR PERDUODAMO LAZDIJŲ RAJONO SAVIVALDYBĖS FINANSINIO TURTO, KAIP TURTINIO ĮNAŠO, VIEŠAJAI ĮSTAIGAI LAZDIJŲ KULTŪROS CENTRUI EKONOMINIS IR SOCIALINIS PAGRINDIMAS**

Vadovaujantis Lietuvos Respublikos vietos savivaldos įstatymo 8 straipsnio 5 dalimi, Lietuvos Respublikos valstybės ir savivaldybių turto valdymo, naudojimo ir disponavimo juo įstatymo 22 straipsnio 1 dalies 2 punktu, Sprendimo investuoti valstybės ir savivaldybių turtą priėmimo tvarkos aprašo, patvirtinto Lietuvos Respublikos Vyriausybės 2007 m. liepos 4 d. nutarimu Nr. 758 „Dėl Sprendimo investuoti valstybės ir savivaldybių turtą priėmimo tvarkos aprašo patvirtinimo“, 5, 7, 8 ir 9 punktais, siekiant aktyviau plėtoti Lazdijų rajono savivaldybės kultūrinį gyvenimą, racionaliau naudoti kultūros reikmėms skiriamas lėšas, numatoma investuoti ir perduoti Lazdijų rajono savivaldybės finansinį turtą (pinigus) – 5400,00 Eur (penkis tūkstančius keturis šimtus eurų) ilgalaikiam materialiajam turtui įsigyti, atitinkamai didinant viešosios įstaigos Lazdijų kultūros centro dalininkų kapitalą.

Finansinės lėšos buvo skirtos Lazdijų rajono savivaldybės tarybos Lazdijų rajono savivaldybės tarybos 2019 m. vasario 21 d. sprendimu Nr. 5TS-1578 „Dėl 2019 metų Lazdijų rajono savivaldybės biudžeto patvirtinimo“ ir pervestos pagal 2019 m. kovo 14 d. sutartį Nr. 2019-03-14/15-115 bei 2019-03-21 Finansavimo iš Lazdijų rajono savivaldybės biudžeto Kultūros ir sporto plėtojimo programos priemonei „Meno kolektyvų populiarinimas“, sutartį Nr. 15-166.

Viešoji įstaiga Lazdijų kultūros centras rūpinasi Lazdijų rajono savivaldybės gyventojų kultūros ugdymu, puoselėja etninį savitumą ir tradicijas, organizuoja pramoginius, edukacinius, sportinius ir kitus renginius.

Lietuvos Respublikos vietos savivaldos įstatymo 6 straipsnio 13 punkte nustatyta savarankiškoji (Konstitucijos ir įstatymų nustatyta (priskirta) savivaldybių funkcija – gyventojų bendrosios kultūros ugdymas ir etnokultūros puoselėjimas (dalyvavimas kultūros plėtros projektuose, muziejų, teatrų, kultūros centrų ir kitų kultūros įstaigų steigimas, reorganizavimas, pertvarkymas, likvidavimas ir jų veiklos priežiūra, savivaldybių viešųjų bibliotekų steigimas, reorganizavimas, pertvarkymas ir jų veiklos priežiūra). Savivaldybė yra atsakinga už viešųjų paslaugų teikimą gyventojams. Savivaldybės institucijos ir administracija viešųjų paslaugų neteikia. Jas teikia biudžetinės ir viešosios įstaigos, savivaldybės įmonės, akcinės bendrovės ir kiti subjektai. Lazdijų rajono savivaldybėje gyventojų bendrosios kultūros ugdymo ir etnokultūros puoselėjimo paslaugas teikia viešoji įstaiga Lazdijų kultūros centras. Lazdijų rajono savivaldybė yra viešosios įstaigos Lazdijų kultūros centro savininkė.

Finansinis turtas – piniginės lėšos, skiriamos viešajai įstaigai Lazdijų kultūros centrui ilgalaikiam materialiajam turtui, nurodytam 2 priede, įsigyti.

Šio turto investavimas atitinka Lietuvos Respublikos valstybės ir savivaldybių turto valdymo, naudojimo ir disponavimo juo įstatymo 22 straipsnio 2 dalies 5, 6 ir 7 punktuose nurodytus kriterijus.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Lazdijų rajono savivaldybės tarybos

2019 m. lapkričio d. sprendimo Nr.

priedas 2

**VŠĮ LAZDIJŲ KULTŪROS CENTRO ĮSIGYTO** **ILGALAIKIO MATERIALIOJO TURTO SĄRAŠAS**

|  |  |  |  |  |
| --- | --- | --- | --- | --- |
| Nr. | Ilgalaikis materialusis turtas | Kiekis | Įsigyjamo turto vieneto vertė, Eur | Lazdijų rajono savivaldybės, kaip dalininko, įnašo suma, Eur |
| 1. | Buhalterinės apskaitos programos „Lobster“ licencija  | 1 | 1839,20 | 1800,00 |
| 2. | Automobilis „Ford Galaxy“ | 1 | 2300,00 | 2300,00 |
| 3. | Basetlė su dėklu | 1 | 1700,00 | 1300,00 |
| Iš viso: | 5400,00 |

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

**LAZDIJŲ RAJONO SAVIVALDYBĖS TARYBOS SPRENDIMO**

**„DĖL FINANSINIO TURTO INVESTAVIMO IR PERDAVIMO VŠĮ LAZDIJŲ KULTŪROS CENTRUI“ PROJEKTO**

**AIŠKINAMASIS RAŠTAS**

2019 m. lapkričio 19 d.

 Lazdijų rajono savivaldybės tarybos sprendimo „Dėl finansinio turto investavimo ir perdavimo VšĮ Lazdijų kultūros centrui“ projektas parengtas vadovaujantis Lietuvos Respublikos vietos savivaldos įstatymo 16 straipsnio 2 dalies 26 punktu ir 48 straipsnio 2 dalimi, Lietuvos Respublikos valstybės ir savivaldybių turto valdymo, naudojimo ir disponavimo juo įstatymo 22 straipsnio 1 dalies 2 punktu ir 2 dalies 5, 6 ir 7 punktais, Lietuvos Respublikos viešųjų įstaigų įstatymo 10 straipsnio 1 dalies 16 punktu, 8 dalimi, 13 straipsnio 2 ir 3 dalimis, Sprendimo investuoti valstybės ir savivaldybių turtą priėmimo tvarkos aprašo, patvirtinto Lietuvos Respublikos Vyriausybės 2007 m. liepos 4 d. nutarimu Nr. 758 „Dėl Sprendimo investuoti valstybės ir savivaldybių turtą priėmimo tvarkos aprašo patvirtinimo“, 7 punktu, Atstovavimo Lazdijų rajono savivaldybei viešosiose įstaigose taisyklių, patvirtintų Lazdijų rajono savivaldybės tarybos 2013 m. lapkričio 26 d. sprendimu Nr. [5TS-911](http://www.infolex.lt/lazdijai/Default.aspx?Id=3&DocId=29799) „Dėl Atstovavimo Lazdijų rajono savivaldybei viešosiose įstaigose taisyklių patvirtinimo“, 5 ir 6 punktais, atsižvelgdama į Lazdijų rajono savivaldybės administracijos direktoriaus 2019-11-19 pasiūlymą Nr. 1-3100 „Dėl Lazdijų rajono savivaldybės finansinio turto investavimo“, viešosios įstaigos Lazdijų kultūros centro 2019-11-11 raštą Nr. LKCS1-153 „Dėl VšĮ Lazdijų kultūros centro įstatinio kapitalo“ ir viešosios įstaigos Lazdijų kultūros centro 2019-11-13 raštą Nr. LKCS1-156.

Šio projekto tikslas – patvirtinti investuojamo ir perduodamo Lazdijų rajono savivaldybės finansinio turto, kaip turtinio įnašo, viešajai įstaigai Lazdijų kultūros centrui ekonominį ir socialinį pagrindimą; investuoti ir perduoti viešajai įstaigai Lazdijų kultūros centrui kaip Lazdijų rajono savivaldybės turtinį įnašą, didinant šios įstaigos dalininkų kapitalą, šį Lazdijų rajono savivaldybės finansinį turtą (pinigus) – 5400,00 Eur (penkis tūkstančius keturis šimtus eurų) ilgalaikiam materialiajam turtui įsigyti. 3. Padidinti viešosios įstaigos Lazdijų kultūros centro dalininkų kapitalą investuojamo ir perduodamo įstaigai finansinio turto verte – 5400,00 Eur (nuo 1 511 401,65 Eur iki 1 516 801,65 Eur). Įpareigoti viešąją įstaigą Lazdijų kultūros centrą, padidinus įstaigos dalininkų kapitalą, apie tai raštu informuoti Lazdijų rajono savivaldybės administracijos Centralizuotos buhalterinės apskaitos ir Biudžeto, finansų ir turto valdymo skyrius bei Lazdijų rajono savivaldybės administracijos Centralizuotos buhalterinės apskaitos skyrių apskaityti Lazdijų rajono savivaldybės, kaip viešosios įstaigos Lazdijų kultūros centro savininkės, sprendimo 2 punkte nurodytą turtinį įnašą ir nustatyti, kad sprendimas gali būti skundžiamas Lietuvos Respublikos administracinių bylų teisenos įstatymo nustatyta tvarka ir terminais.

Viešosios įstaigos Lazdijų kultūros centro teisinis statusas – viešoji įstaiga. Lazdijų rajono savivaldybė yra šios viešosios įstaigos dalininkė (savininkė), o Lazdijų rajono savivaldybės, kaip įstaigos dalininkės (savininkės) teises ir pareigas įgyvendinanti institucija – Lazdijų rajono savivaldybės taryba. Kadangi Lazdijų rajono savivaldybė yra įstaigos savininkė, Lazdijų rajono savivaldybės tarybos raštiški sprendimai prilyginamas visuotinio įstaigos dalininkų susirinkimo sprendimams.

Viešoji įstaiga Lazdijų kultūros centras rūpinasi Lazdijų rajono savivaldybės gyventojų kultūros ugdymu, puoselėja etninį savitumą ir tradicijas, organizuoja pramoginius, edukacinius, sportinius ir kitus renginius.

Įgyvendinus Lazdijų rajono savivaldybės tarybos sprendimą, bus įgyvendintos teisės aktuose numatytos Lazdijų rajono savivaldybės, kaip viešosios įstaigos Lazdijų kultūros centro savininkės, turtinės ir neturtinės teisės.

Galimos neigiamos pasekmės priėmus projektą, kokių priemonių reikėtų imtis, kad tokių pasekmių būtų išvengta – priėmus šį Lazdijų rajono savivaldybės tarybos sprendimą, neigiamų pasekmių nenumatoma.

Kokie šios srities aktai tebegalioja ir kokius galiojančius aktus būtina pakeisti ar panaikinti, priėmus teikiamą projektą – priėmus šį Lazdijų rajono savivaldybės tarybos sprendimą, galiojančių teisės aktų pakeisti ar panaikinti nereikės.

Dėl sprendimo projekto pastabų ir pasiūlymų pateikta nebuvo.

Parengtas sprendimo projektas neprieštarauja galiojantiems teisės aktams.

Sprendimo projektą parengė Lazdijų rajono savivaldybės administracijos Biudžeto, finansų ir turto valdymo skyriaus vedėjo pavaduotoja Jolita Galvanauskienė.

Biudžeto, finansų ir turto valdymo skyriaus vedėjo pavaduotoja Jolita Galvanauskienė